Stipe Miocic

Stipe Miocic (s. 19. elokuuta 1982 Euclid, Ohio) on yhdysvaltalainen uransa lopettanut vapaaottelija. Hän on kaksinkertainen UFC:n raskaansarjan mestari. Miocic oli 2016–2018 välisenä aikana UFC:n raskaansarjan mestari, jolloin hän puolusti mestaruuttaan ennätykselliset kolme kertaa. Hänellä on myös eniten bonuspalkkioita UFC:n raskaansarjan historiassa.

Varhaiselämä
Miocic syntyi Yhdysvalloissa kroatialaisille vanhemmille. Hän pelasi Eastlake North High Schoolissa baseballia, jalkapalloa ja harrasti myös painia."Independence's Stipe Miocic eager for UFC debut Saturday in Houston" cleveland.com 4.10.2011 Viitattu 16.7.2016  Opiskeltuaan Clevelandin osavaltionyliopistossa ja Trevecca Nazarene yliopistossa hän sai kiinnostusta Major League Baseball seuroilta.World MMA Heavyweight Scouting Report: #5 - Stipe Miocic  bloodyelbow.com Viitattu 16.7.2016 

Vapaaottelu
Miocic aloitti vapaaottelemisen ohiolaisessa vapaaottelujärjestössä North American Allied Fight Seriesissa (NAAFS). Miocic otteli menestyksekkäästi kolmen ottelun verran voitettuaan kaikki tyrmäyksellä. Hän otteli tämän jälkeen William Pennia vastaan ykköshaastajan paikasta raskaansarjan mestaruudesta. Miocic voitti kamppailun tyrmäyksellä kahden minuutin jälkeen. Voiton myötä Miocic otteli Bobby Brentsia vastaan NAAFSin raskaansarjan mestaruudesta. Miocic voitti mestaruuden Brentsin luovutettua kamppailun toisessa erässä saatuaan osumia jalkaansa.

UFC
NAAFS mestaruuden jälkeen Miocic allekirjoitti kesäkuussa 2011 moniotteluisen sopimuksen UFC:n kanssa.Stipe Miocic Signs Multi Fight Deal with UFC  Naafs.biz Viitattu 16.7.2016  Hän kohtasi avauskamppailussaan Joey Beltran UFC 136 -tapahtumassa lokakuussa 2011. Miocic voitti kolmieräisen kamppailun tuomariäänin.

2012 Miocic otteli kolmesti ja voitti helmikuussa Philip De Friesin tyrmäyksellä 43 sekunnissa, joka palkittiin myös Illan tyrmäys bonuksella. Seuraavaksi hän voitti Shane del Rosarion teknisellä tyrmäyksellä toisessa erässä kyynärpääosumin. Syyskuussa Miocic kärsi uransa ensimmäisen tappion Stefan Struvelle teknisellä tyrmäyksellä toisessa erässä. Hän oli ehtinyt voittaa urallaan yhdeksän ottelua peräkkäin ja UFC:ssä kolme ottelua. Ottelu palkittiin myös Illan kamppailu bonuksella.

2013 Miocic otteli vain yhden ottelun, joka oli Roy Nelsonia vastaan. Kanadassa käyty ottelu päättyi Miocicin voittoon tuomariäänin (30–27, 30–27, 30–27).

2014 Miocic uudelleen kolme ottelua vuodessa. Tammikuussa hän voitti Gabriel Gonzagan tuomariäänin (30–27, 30–27, 29–28). Toukokuussa Miocic kohtasi Fábio Maldonadon Illan pääottelussa, jonka hän voitti teknisellä tyrmäyksellä 35 sekunnissa ja ansaitsi voitosta Illan suoritus bonuksen. Kolmannen ja vuoden viimeisen ottelun Miocic kävi Junior dos Santosia vastaan, joka käytiin myös UFC on Fox illan pääotteluna. Joulukuussa käyty kamppailu päättyi Miocicin tappioon tuomariäänin (47–48, 46–49, 46–49).

2015 Miocic otteli myös vain yhden ottelun 2013 vuoden tapaan. Hän kohtasi Australiassa Mark Huntin illan pääottelussa. Toukokuussa käyty kamppailu päättyi Miocicin voittoon teknisellä tyrmäyksellä ottelun viimeisessä erässä.

2016 Miocic aloitti ottelemaan tammikuussa Andrei Arlovskia vastaan, jonka hän voitti teknisellä tyrmäyksellä 54 sekunnin jälkeen ensimmäistä erää. Voitosta Miocic ansaitsi Illan suoritus bonuksen.

Raskaansarjan mestaruus
Maaliskuussa 2016 ilmoitettiin Miocicin kohtaavan hallitsen raskaansarjan mestarin Fabricio Werdumin toukokuussa, kun alun perin Cain Velasquezin ja Werdumin oli määrä kohdata jo helmikuussa.'UFC 198: Werdum vs. Miocic' official for May 14 in 40,000-seat Brazilian arena mmajunkie.com 4.3.2016 Viitattu 7.12.2017  Ottelu käytiin Brasiliassa UFC 198 -tapahtumassa, jossa Miocic voitti mestaruuden ensimmäisen erän tyrmäyksellä. Miocic palkittiin jälleen Illan suoritus palkinnolla.

Miocic puolusti ensimmäistä kertaa mestaruuttaan 10. syyskuuta 2016 Alistair Overeemia vastaan kotiosavaltiossaan Ohiossa. Hän onnistui tyrmäämään Overeemin ensimmäisen erän lopussa ja heidän välinen ottelu palkittiin myös Illan kamppailuna.

Toisen kerran Miocic puolusti mestaruuttaan Junior dos Santosia vastaan 13. toukokuuta 2017, jolle hän oli aiemmin hävinnyt tuomariäänin kolme vuotta sitten. Ottelu päättyi kahden edellisen tapaan ensimmäisessä erässä nyt teknisellä tyrmäyksellä. Miocic palkittiin myös Illan suoritus bonuksella. Samalla hän jakoi raskaansarjan mestaruuden puolustamisennätyksen kahdella onnistuneella voitolla.

Miocic puolusti kolmannen kerran mestaruuttaan 20. tammikuuta Bostonissa Francis Ngannoua vastaan. Miocic voitti ottelun tuomariäänin (50-44, 50-44, 50-44). Samalla hän rikkoi UFC:n raskaansarjan ennätyksen eniten puolustettuja kertoja.

Miocic vs. Cormier trilogia
Miocic puolusti mestaruuttaan neljännen kerran 7. heinäkuuta 2018 alemman raskaansarjan hallitsevaa mestaria Daniel Cormieria vastaan. Miocic menetti mestaruutensa hävittyään ottelun tyrmäyksellä ensimmäisessä erässä.

Tappion jälkeen Miocic sai uusintaottelun Cormieria vastaan, joka oli sitä ennen puolustanut uutta mestaruuttaan Derrick Lewisia vastaan. Kamppailu käytiin 17. elokuuta 2019 UFC 241 -tapahtumassa, jossa Miocic voitti raskaansarjan mestaruuden takaisin teknisellä tyrmäyksellä neljännessä erässä lyönnein. Hän ansaitsi voitosta myös Illan suoritus bonuksen.

Kaksikon kolmas kamppailu pidettiin vuoden päästä edellisestä, kun Miocic muun muassa paransi silmävammaansa Cormierin tökättyä häntä edellisessä ottelussa silmään. Ennen kamppailua UFC:n puheenjohtaja Dana White ilmoitti voittajan olevan historian paras raskaansarjan ottelija.UFC 252: Stipe Miocic-Daniel Cormier trilogy winner will be 'best heavyweight ever' bbc.com 15.8.2020 Viitattu 16.8.2020  UFC 252 -tapahtuman pääottelu päättyi Miocicin voittoon tuomariäänin.UFC 252 Results: Stipe Miocic Ends Trilogy With Win Over Daniel Cormier cagesidepress.com 16.8.2020 Viitattu 16.8.2020 

Ammattilaisottelut
 Tulos Tilasto Vastustaja Tyyli Tapahtuma Päivämäärä Erä Aika Paikka HuomautuksiaTappio 20–5 Jon JonesTekninen tyrmäys (takakiertopotku ja lyönnit)UFC 30917. marraskuuta 2024 3 4:29 New YorkUFC:n raskaansarjan mestaruusotteluTappio 20–4 Francis NgannouTyrmäys (lyönti)UFC 26028. maaliskuuta 2021 2 0:52 Las VegasUFC:n raskaansarjan mestaruusottelu Voitto 20–3 Daniel CormierPäätös (yksimielinen)UFC 25216. elokuuta 2020 5 5:00 Las VegasUFC:n raskaansarjan mestaruusottelu Voitto 19–3 Daniel CormierTekninen tyrmäys (lyönnit)UFC 24118. elokuuta 2019 4 4:09 AnaheimUFC:n raskaansarjan mestaruusottelu. BonuspalkkioTappio 18–3 Daniel CormierTyrmäys (lyönnit)UFC 2268. heinäkuuta 2018 1 4:33 Las VegasUFC:n raskaansarjan mestaruusottelu Voitto 18–2 Francis NgannouPäätös (yksimielinen)UFC 22021. tammikuuta 2018 5 5:00 BostonUFC:n raskaansarjan mestaruusottelu Voitto 17–2 Junior dos SantosTekninen tyrmäys (lyönnit)UFC 21114. toukokuuta 2017 1 2:22 DallasUFC:n raskaansarjan mestaruusottelu. BonuspalkkioVoitto 16–2 Alistair OvereemTyrmäys (lyönnit)UFC 20311. syyskuuta 2016 1 4:27 ClevelandUFC:n raskaansarjan mestaruusottelu. Bonuspalkkio Voitto 15–2 Fabrício WerdumTyrmäys (lyönti)UFC 19815. toukokuuta 2016 1 2:47 CuritibaUFC:n raskaansarjan mestaruusottelu. Bonuspalkkio Voitto 14–2 Andrei ArlouskiTekninen tyrmäys (lyönnit)UFC 1953. tammikuuta 2016 1 0:54 Las VegasBonuspalkkio Voitto 13–2 Mark HuntTekninen tyrmäys (lyönnit)UFC Fight Night: Miocic vs. Hunt10. toukokuuta 2015 5 2:47 AdelaideTappio 12–2 Junior dos SantosPäätös (yksimielinen)UFC on Fox: dos Santos vs. Miocic14. joukukuuta 2014 5 5:00 PhoenixBonuspalkkio Voitto 12–1 Fábio MaldonadoTekninen tyrmäys (lyönnit)The Ultimate Fighter Brazil 3 Finale: Miocic vs. Maldonado1. kesäkuuta 2014 1 0:35 São PauloBonuspalkkio Voitto 11–1 Gabriel Gonzaga Päätös (yksimielinen)UFC on Fox: Henderson vs. Thomson26. tammikuuta 2014 3 5:00 ChicagoVoitto 10–1 Roy NelsonPäätös (yksimielinen)UFC 16116. kesäkuuta 2013 3 5:00 WinnipegTappio 9–1 Stefan Struve Tekninen tyrmäys (lyönnit)UFC on Fuel TV: Struve vs. Miocic29. syyskuuta 2012 2 3:50 NottinghamBonuspalkkio Voitto 9–0 Shane del RosarioTekninen tyrmäys (kyynerpäät)UFC 14627. toukokuuta 2012 2 3:14 Las VegasVoitto 8–0 Phil de FriesTyrmäys (lyönnit)UFC on Fuel TV: Sanchez vs. Ellenberger16. helmikuuta 2012 1 0:43 OmahaBonuspalkkio Voitto 7–0 Joey Beltran Päätös (yksimielinen)UFC 1369. lokakuuta 2011 3 5:00 HoustonUFC-debyytti 
https://www.tapology.com/fightcenter/fighters/stipe-miocichttps://www.sherdog.com/fighter/Stipe-Miocic-39537

Saavutukset
UFC
Raskaansarjan mestaruus (kahdesti)
Puolusti kolmesti
Illan ottelu (kolmesti, vs. Stefan Struve, Junior dos Santos, Alistair Overeem)
Illan suoritus (neljästi, vs. Fábio Maldonado, Andrei Arlovski, Fabricio Werdum, Junior dos Santos)
Illan tyrmäys (kerran, vs. Philip De Fries)
Eniten osuttuja lyöntejä yhdessä ottelussa (361, vs. Mark Hunt).
Toiseksi eniten tyrmäysvoittoja UFC:n raskaassasarjassa (8)

Lähteet

Luokka:Yhdysvaltalaiset vapaaottelijat
Luokka:Vuonna 1982 syntyneet
Luokka:Elävät henkilöt